એ જ રીતે નેટફ્લિક્સ, જે એમેઝોન પ્રાઈમ અને હોટસ્ટાર કરતા મોંઘુ છે. જેટલો ચાર્જ આ બંને સર્વિસ વર્ષે લે છે એટલોજ ચાર્જ નેટફ્લિક્સ મહિને લે છે. પણ સામે નેટફ્લિક્સના ઓરીજીનલ પ્રોગ્રામ્સ બીજી કોઈપણ સર્વિસ કરતા ચાર ચાસણી ચડે એવા છે. એ સિવાય નેટફ્લિક્સ ટેક્નિકલી પણ બીજા બધા સર્વિસ પ્રોવાઇડર કરતા દસ ડગલાં આગળ છે. અધૂરામાં પૂરું બીજા પ્રોવાઇડર્સની ખબર નહિ પણ નેટફ્લિક્સ ને બે કે વધારે લોકો એકાઉન્ટ શેર કરે એમાં કોઈ વાંધો નથી. મતલબ આપણે નેટફ્લિક્સનો મોંઘામાં મોંઘો પ્લાન લઈને બીજા લોકો સાથે શેર કરી એ પ્લાનનું ભારણ ઓછું કરી શકીએ અને ઓફિશિયલ એન્ટરટેનમેન્ટ શાંત મનથી માણી શકીએ.